CELEX: 32012D0175
Language: sl
Date: 2012-03-23 00:00:00
Title: 2012/175/EU: Izvedbeni sklep Komisije z dne 23. marca 2012 o spremembi Odločbe 2006/133/ES o zahtevi, da države članice začasno sprejmejo dodatne ukrepe proti širjenju borove ogorčice Bursaphelenchus xylophilus (Steiner in Buhrer) Nickle et al. na območjih Portugalske, razen območij, kjer je znano, da se ne pojavlja (notificirano pod dokumentarno številko C(2012) 1844)

27.3.2012   
            
            
               SL
            
            
               Uradni list Evropske unije
            
            
               L 89/72
            
         IZVEDBENI SKLEP KOMISIJE
   z dne 23. marca 2012
   o spremembi Odločbe 2006/133/ES o zahtevi, da države članice začasno sprejmejo dodatne ukrepe proti širjenju borove ogorčice Bursaphelenchus xylophilus (Steiner in Buhrer) Nickle et al. na območjih Portugalske, razen območij, kjer je znano, da se ne pojavlja
   (notificirano pod dokumentarno številko C(2012) 1844)
   (2012/175/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
   ob upoštevanju naslednjega:
   
               (1)
            
            
               Odločba Komisije 2006/133/ES (2) določa nekatere varstvene ukrepe, ki se uporabljajo do 31. marca 2012.
            
         
               (2)
            
            
               Odločbo 2006/133/ES je treba še naprej uporabljati za obdobje, ki bo omogočilo ustrezno revizijo ukrepov iz Odločbe.
            
         
               (3)
            
            
               Odločbo 2006/133/ES je zato treba ustrezno spremeniti.
            
         
               (4)
            
            
               Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Člen 2 Odločbe 2006/133/EC se spremeni:
   
               1.
            
            
               v prvem odstavku se besedilo „31. marca 2012“ nadomesti z besedilom „31. oktobra 2012“;
            
         
               2.
            
            
               v tretjem odstavku se besedilo „31. marca 2012“ nadomesti z besedilom „31. oktobra 2012“.
            
         Člen 2
   Ta sklep je naslovljen na države članice.
   
      V Bruslju, 23. marca 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  UL L 52, 23.2.2006, str. 34.